REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 02-2151/17

8. jun 2018. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu, na 34. sednici održanoj 8. juna 2018. godine, razmotrio je predlog kandidata za izbor člana Odbora Agencije za borbu protiv korupcije koji su podneli Udruženje novinara Srbije i Nezavisno udruženje novinara Srbije (broj: 02-2151/17 od 28. jula 2017. godine).

 Na osnovu čl. 51. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu konstatovao je da su Udruženje novinara Srbije (UNS) i Nezavisno udruženje novinara (NUNS) predlog kandidata za izbor člana Odbora Agencije za borbu protiv korupcije utvrdili kao ovlašćeni predlagači, u skladu sa članom 9. stav 2. tačka 9) Zakona o Agenciji za borbu protiv korupcije.

 Odbor je odlučio da predloži Narodnoj skupštini da podnet predlog kandidata Živojina Rakočevića za izbor člana Odbora Agencije za borbu protiv korupcije razmotri i donese odluku o izboru člana Odbora Agencije za borbu protiv korupcije.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-283/15; 02-1021/18

8. jun 2018. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu, na 34. sednici održanoj 8. juna 2018. godine, razmotrio je predloge kandidata za izbor člana Odbora Agencije za borbu protiv korupcije koji su podneli Poverenik za informacije od javnog značaja i zaštitu podataka o ličnosti (broj: 119-283/15 od 1. aprila 2015. godine) i Zaštitnik građana (broj: 02-1021/18 od 2. aprila 2018. godine).

 Na osnovu člana 51. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu stavio je van snage stav sedam Obaveštenja 03 Broj: 02-1916/17, koje je dostavio Narodnoj skupštini 6. jula 2017. godine.

 Odbor je konstatovao da su Zaštitnik građana i Poverenik za informacije od javnog značaja i zaštitu podataka o ličnosti ovlašćeni predlagači, u skladu sa članom 9. Zakona o Agenciji za borbu protiv korupcije za predlaganje kandidata za izbor člana Odbora Agencije za borbu protiv korupcije, te da su u tom smislu podneli predlog broj: 02-1021/18 od 2. aprila 2018. godine i predlog broj: 119-283/15 od 1. aprila 2015. godine.

 Odbor je konstatovao da navedeni predlozi nisu podneti putem zajedničkog dogovora, u skladu sa članom 9. stav 2. tačka 6) Zakona o Agenciji za borbu protiv korupcije.

Odbor je odlučio da predloži Narodnoj skupštini da predlog kandidata Vide Petrović-Škero za izbor člana Odbora Agencije za borbu protiv korupcije, koji je podneo Poverenik za informacije od javnog značaja i zaštitu podataka o ličnosti i predlog kandidata Janka Lazarevića, sudije Vrhovnog kasacionog suda u penziji za izbor člana Odbora Agencije za borbu protiv korupcije, koji je podneo Zaštitnik građana, razmotri i donese odluku o izboru jednog člana Odbora Agencije za borbu protiv korupcije.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović